KTB-CIMBT ประสานเสียง! ไม่ลดดอกเบี้ยตาม TMB แน่นอน
KTB-CIMBT ประสานเสียง! ไม่ลดดอกเบี้ยตาม TMB แน่นอน
3 มิ.ย. 2559

นายสมชัย สัจจพงษ์ ปลัดกระทรวงการคลัง ในฐานะประธานคณะกรรมการธนาคารกรุงไทย จำกัด (มหาชน) หรือ KTB เปิดเผยว่า ธนาคารคงจะไม่ลดอัตราดอกเบี้ยเงินฝากประจำลงไปเหลือ 0% เหมือนกับธนาคารทหารไทย (TMB) เพราะธนาคารยังสามารถบริหารจัดการสภาพคล่องได้เป็นปกติ
ด้านนายสุภัค ศิวะรักษ์ กรรมการผู้จัดการใหญ่และประธานเจ้าหน้าที่บริหาร ธนาคารซีไอเอ็มบี ไทย จำกัด (มหาชน) หรือ CIMBT เปิดเผยว่า ธนาคารยังไม่มีแผนที่จะปรับลดดอกเบี้ยเงินฝากออมทรัพย์เป็น 0% ดังกรณีของ TMB 
อย่างไรก็ตาม ธนาคารจะขอดูสถานการณ์และความเคลื่อนไหวของอัตราดอกเบี้ยเงินฝากออมทรัพย์ของธนาคารอื่นๆ ประกอบการพิจารณากำหนดทิศทางอัตราดอกเบี้ยเงินฝากออมทรัพย์ในอนาคต แต่ในส่วนของสภาพคล่องของธนาคารยังอยู่ในระดับปกติ และไม่พบกับปัญหาสภาพคล่องล้น อีกทั้งเป็นระดับที่สามารถบริหารจัดการได้อย่างดี 